Hvað er útvarp , hver fann það upp og hvenær kom það til Íslands ? Útvarp er tæki sem tekur á móti útvarpsbylgjum sem berast um loftið . Útvarpsbylgjur eru með tíðni fyrir neðan sýnilegt ljós , frá 3 kHz til 300 GHz . Útvarpsmerkið er flutt um tvær tegundir af bylgjum , AM og FM , það er langbylgjur og stuttbylgjur . AM stendur fyrir amplitude modulation en AM-bylgjur eru með tíðnina 148,5 kHz til 283,5 kHz . FM stendur fyrir frequency modulation en FM-bylgjur hafa meiri hljóðgæði en AM-bylgjur og eru oftast á bilinu 87,5 til 108,5 MHz . Þetta gerir það að verkum að FM-bylgjur berast styttra heldur en langbylgjur , samanber íslensk heiti bylgnanna . Útvarpsbylgjur eru framkallaðar í náttúrunni af eldingum og stjarnfræðilegum fyrirbærum , svo sem stjörnum og vetrarbrautum . James Clerk Maxwell uppgvötaði þær fyrstur en Heinrich Hertz rannsakaði þær frekar og framkallaði meðal annars útvarpsbylgjur á rannsóknarstofu sinni . Ítalinn Guglielmo Marconi fann upp útvarpið eins og við þekkjum það nú . Hann byggði uppfinningu sína á því að eitthvert tæki gæti tekið á móti útvarpsbylgjum sem hefðu verið framkallaðar af mönnum . Áður höfðu meðal annars Thomas Alva Edison og Nikola Tesla lagt grunninn að tækninni á bak við útvarpið . Útvarp er tæki sem tekur á móti útvarpsbylgjum sem berast um loftið . Ottó B. Arnar símfræðingur kynnti sér þessa tækni og fékk áhuga á því að kynna hana fyrir Íslendingum . Árið 1924 fékk hann Jakob Möller , alþingismann , til að leggja fram frumvarp á Alþingi . Frumvarp þetta fjallaði um sérleyfi til að hefja útvarpsrekstur á Íslandi en deilt var um hvort ríkið ætti að eiga hlut í því . Ef útvarpið væri í ríkiseigu þá gæti það náð eyrum allra landsmanna og þannig væri meðal annars hægt að nota það til að efla menningu og tryggja öryggi sjómanna . En hætt var við að það myndi ekki vera hægt færi það í einkaeigu . Svo fór að hlutafélaginu H.f. Útvarpi var veitt sérleyfi og hóf það starfsemi 18. mars 1926 . En þjónustan var dýr og höfðu fáir efni á henni . Að lokum hættu útsendingar árið 1928 vegna fjárskorts . Ríkisútvarpið hóf svo útsendingar 20. desember árið 1930 . Ásta Bryndís Schram er lektor og kennsluþróunarstjóri við Heilbrigðisvísindasvið HÍ auk þess sem hún starfar við kennsluráðgjöf hjá Kennslumiðstöð . Meginviðfangsefni hennar í rannsóknum er áhugahvöt , sjálfsmynd , samsömun og samspil þessara þátta við kennsluaðferðir .